हरिवंश महाप्रभु
गोस्वामी हित हरिवंश चन्द्र महाप्रभु (राधावल्लभ संप्रदाय के संस्थापक) सोलहवीं शताब्दी में आविर्भूत विभूतियों में से एक विभूति थे। उन्होंने अपने चरित और आचरणों के द्वारा उपासना, भक्ति, काव्य और संगीत आदि के क्षेत्र में क्रान्तिकारी मोड दिए। वह तत्कालीन रसिक समाज एवं संत समाज में श्रीजू, श्रीजी महाराज, हित जू एवं हिताचार्य आदि नामों से प्रख्यात थे। उनका जन्म बैसाख शुक्ल एकादशी, विक्रम संवत् १५३० को मथुरा से 12 कि॰मी॰ दूर आगरा-दिल्ली राजमार्ग पर स्थित 'बाद' ग्राम में हुआ था। हाल ही में, हित हरिवंश संप्रदाय से प्रेमानंद जी महाराज के द्वारा ब्रज में राधा नाम के पाठन एवं हित संप्रदाय का उल्लेखनीय विस्तार किया है।